હવે મારો બીજો જવાબ સાંભળો : તમે કહ્યું કે અમારાં આ પ્રકારનાં સેવાકાર્યથી વિધાનસભાનું ગૌરવ ઘટયું… અરે ભાઈ, અમે મોંઘવારી ઘટાડવા, બેરોજગારી ઘટાડવા, ગરીબી ઘટાડવા કે પછી ભ્રષ્ટાચાર ઘટાડવા, આમ બધી બાજુએથી બધું ઘટાડવા આ રીતે તન-તોડ મહેનત કરીએ છીએ, જો અમે કશું ઘટાડતા નથી તો તમે લોકો ફરિયાદ કરો છો કે નેતાઓ કશું ઘટાડતા નથી અને આ રીતે બધું ઘટાડવાનો ભગીરથ પ્રયત્ન કરીએ છીએ તો તમે લોકો જ ફરિયાદ કરો છો કે ઘટાડો છો શા માટે?